Napomena: Zbog ograničenih prava prikazivanja videa mogu pogledati isključivo posjetitelji s hrvatskom IP adresom. Hvala na razumijevanju. Cro Copovo osvajanje Rizin World Grand-Prixa gledajte večeras na Novoj TV od 20:55.

Cro Cop je osvojio još jedan pojas u svojoj bogatoj borilačkoj karijeri. Pobjedom protiv Amira Aliakbarija u finalu Mirko Filipović postao je prvak japanske organizacije Rizin osvojivši World Grand-Prix!

Filipović je nakon pobjede bio vrlo emotivan, bilo je i suza, a pobjedu je posvetio svome sinu Ivanu.

Bila je to još jedna fenomenalna borba Mirka u Japanu. Cro Cop je lijevim krošeom iz kontre pogodio Aliakbarija koji je pokleknuo, a potom se pridigao te počeo bježati od Mirka kada je sijevnuo još jedan lijevi kroše i konačan kraj za Iranca. Mirko je žestokim ''ground and poundom'' natjerao suca da svira kraj nakon dvije minute borbe u finalu.

Pobjeda protiv Iranca bila je treća u samo tri dana. U četvrtak je Cro Cop nokautirao Muhammeda ''King Mo'' Lawala iako su kladionice davale više šanse Amerikancu. U polufinalu je u jutarnjim satima po hrvatskom vremenu Mirko ekspresno pobijedio estonskog gorostasa Baruta tehničkim nokautom.

Podsjetimo, Mirko je još u rujnu krenuo u pohod na pojas kada je u prvom kolu gušenjem svladao Korejca Hyun Man Myunga.

Osvajanje Rizinova World Grand-Prixa dogodilo se deset godina nakon legendarnog osvajanja Grand-Prixa mitske organizacije PRIDE. Inače, vlasnik Pridea Nobuyuki Sakakibara je pokrenuo Rizin s kojim želi ponovo vratiti MMA u Japan na velika vrata. Pozivanje Cro Copa pokazalo se kao pun pogodak.

Mirko je od Rizina za osvajanje naslova dobio novčanu nagradu u visini 3.5 milijuna jena, a to je otprilike 300 tisuća američkih dolara. Za nagradu je dobio i krstarenje, trofej pobjednika, medalju i ručni sat.

Koga biste najviše voljeli vidjeti u ringu s Cro Copom? Wanderlei Silva

Fedor Emelianenko

Shane Carwin

Tito Ortiz

Rampage Jackson Wanderlei Silva

Fedor Emelianenko

Shane Carwin

Tito Ortiz

Rampage Jackson Ukupno glasova: 5553

Rezultati Rizin World GP-a:

Grand-Prix finale: Cro Cop pobijedio Amira Aliakbarija - tehnički nokaut

Kron Gracie pobijedio Tatsuyu Kawajirija - gušenje

Erson Yamamoto pobijedio Hidea Tokoru - poluga na ruci

RENA pobijedila Hannah ''Tyson'' Gujwan - nokaut

Miyuu Yamamoto pobijedila Andy Nguyen - poluga na ruci

Kizaemon Saiga pobijedio Dillana Westa - tehnički nokaut

Gabi Garcia pobijedila Yumiko Hottu - tehnički nokaut

Hayato "Mach" Sakurai pobijedio Wataru Sakatu - tehnički nokaut

Grand-Prix: Amir Aliakbari pobijedio Valentina Moldavskog - podijeljena odluka

Grand-Prix: Mirko Cro Cop pobijedio Baruta - tehnički nokaut

Tenshin Nasukawa pobijedio Kawiku Oliga - gušenje